open-index/open-wikipedia-markdown huggingface dataset:
Πατριάρχης Ευφήμιος

Ο **Ευφήμιος** (αναφερόμενος και ως *Ευθύμιος*, κατά κόσμον *Επιφάνιος*) διετέλεσε Πατριάρχης Κωνσταντινουπόλεως από το 490 ως το 496. Πριν την εκλογή του ήταν πρεσβύτερος της Κωνσταντινούπολης και διευθυντής του Πτωχοκομείου της Νεάπολης.

## Αντιμετώπιση του ακακιανού σχίσματος
Αμέσως μετά την εκλογή του βρέθηκε αντιμέτωπος με την επίλυση του ακακιανού σχίσματος, το οποίο προεκλήθη ως επί το πλείστον από τις πρωτοβουλίες του Πατριάρχη Ακάκιου και δεν είχε θεραπευτεί στη βραχύβια Πατριαρχία του προκατόχου του, Φραβίτα. Έτσι, όταν έλαβε την επιστολή του επισκόπου Αλεξανδρείας Πέτρου Μογγού, στην οποία αυτός καταδίκαζε την Δ΄ Οικουμενική Σύνοδο, ο Ευφήμιος ταράχθηκε και έκοψε τις σχέσεις της Εκκλησίας της Κωνσταντινούπολης με αυτή της Αλεξάνδρειας. Ο θάνατος του Πέτρου Μογγού τον Οκτώβριο του 490 και η εκλογή του Αθανασίου Β΄ επιδείνωσε τις σχέσεις των δύο εκκλησιών. Για τη θεραπεία του ακακιανού σχίσματος, ο Ευφήμιος προχώρησε ακόμη παραπέρα: Το 491 συνεκάλεσε Σύνοδο στην Κωνσταντινούπολη, η οποία αναγνώρισε τη Δ΄ Οικουμενική Σύνοδο. Ο Ευφήμιος ενέταξε εκ νέου στα Δίπτυχα το όνομα του Πάπα Φήλικος Γ΄, το οποίο είχαν διαγράψει οι προκάτοχοί του, λόγω της αντίδρασής του προς το *[[Ενωτικόν]]* του αυτοκράτορα Ζήνωνα. Δεν έφτασε όμως στο σημείο να αποκηρύξει και να διαγράψει από τα Δίπτυχα τους προκατόχους του Ακάκιο και Φραβίτα, οπότε και ο Πάπας, που τους θεωρούσε αιρετικούς, αρνούνταν να επανέλθει σε κοινωνία μαζί του. Ο Ευφήμιος συνέχισε τις προσπάθειες και με τον επόμενο Πάπα, Γελάσιο Α΄, ο οποίος εντέλει, σε ένδειξη συμβιβασμού, δέχθηκε τις χειροτονίες και τις βαφτίσεις που είχαν τελέσει ο Ακάκιος και ο Φραβίτας.

## Σχέσεις με τον Αυτοκράτορα
Μεταξύ του Ευφημίου και του Αυτοκράτορα Αναστάσιου υπήρχε κάποια ψυχρότητα, η οποία προερχόταν από την καχυποψία του Αναστάσιου ότι ο Ευφήμιος συνωμοτούσε με τους Ισαύρους εναντίον του. Επιπλέον, επειδή ο Ευφήμιος γνώριζε τις αιρετικές απόψεις του Αυτοκράτορα, του είχε ζητήσει έγγραφη ομολογία πίστεως, την οποία φύλαγε στα αρχεία του Πατριαρχείου. Αργότερα ο Αναστάσιος του ζητούσε επιμόνως πίσω το έγγραφο, το οποίο τελικά απέσπασε με τη βία. Οι μεταξύ τους σχέσεις είχαν ενταθεί τόσο, ώστε κάποιος φανατικός επιτέθηκε με ξίφος εναντίον του Ευφημίου. Τελικά ο Αναστάσιος συνεκάλεσε το 496 Σύνοδο, η οποία καθαίρεσε τον Ευφήμιο, ο οποίος εξορίστηκε και πέθανε το 515 στην Άγκυρα.

Επί των ημερών του Ευφημίου μεταφέρθηκαν από τη Βαβυλώνα στην Κωνσταντινούπολη τα λείψανα των τριών παίδων, Ανανία, Αζαρία και Μισαήλ.

## Υποσημειώσεις

## Πηγές
* Οικουμενικό Πατριαρχείο

Ευφήμιος
Κατηγορία:Βυζαντινοί του 5ου αιώνα
Κατηγορία:Επίσκοποι του 5ου αιώνα
Πίθηκος

Οι **πίθηκοι** είναι πρωτεύοντα θηλαστικά της υπεροικογένειας των **Ανθρωποειδών** (*Hominoidea*). 

Σύμφωνα με το σύγχρονο σύστημα ταξινομίας υπάρχουν δύο οικογένειες ανθρωποειδών:
* οι Υλοβατίδες που απαντώνται σε 4 γένη και 14 είδη γίββωνα και είναι γνωστοί ως *Κατώτεροι* ή *Μικροί πίθηκοι*.
* οι Ανθρωπίδες που αποτελούνται από τους ουρακοτάγκους, τους γορίλες, τους χιμπαντζήδες, τους μπονόμπο και τους ανθρώπους, που συλλογικά είναι γνωστοί ως *Ανώτεροι* ή *Μεγάλοι πίθηκοι*.

## Εξέλιξη
Ο κοινός πρόγονος των δύο οικογενειών εκτιμάται πως έζησε περίπου 20 εκατομμύρια χρόνια πριν, ενώ ο τελευταίος κοινός πρόγονος των Ανθρωποειδών και Κερκοπιθηκοειδών (δηλαδή των δύο υποδιαιρέσεων των Κατάρρινων) έζησε 30 εκατομμύρια χρόνια πριν.

## Χαρακτηριστικά
Εκτός από τους γορίλες και τους ανθρώπους, όλοι οι πίθηκοι είναι ικανότατοι στην αναρρίχηση σε δέντρα. Είναι παμφάγοι και η δίαιτά τους αποτελείται από καρπούς, χόρτα, σπόρους και στις περισσότερες περιπτώσεις, κρέας και ασπόνδυλα, αλλά και οτιδήποτε άλλο είναι διαθέσιμο και χωνεύεται εύκολα. Κατάγονται από την Αφρική και την Ασία και έχουν εξαπλωθεί σε όλες τις ηπείρους. Μόνο το ανθρώπινο είδος, αποτελεί το μόνο ζώο που κατοικεί σε όλον τον πλανήτη Γη.

Τα περισσότερα είδη είναι σπάνια ή απειλούμενα. Η κύρια απειλή εναντίον τους είναι η καταστροφή των τροπικών δασών, αλλά μερικοί πληθυσμοί θηρεύονται και για το κρέας τους.

center|500px|thumb|Το φυλογενετικό δέντρο των σωζόμενων Ανθρωποειδών.

## Δείτε επίσης
* Χρονολόγιο της ανθρώπινης εξέλιξης

## Σημειώσεις

## Παραπομπές


## Εξωτερικοί σύνδεσμοι

* Μοναδικός πίθηκος της Τανζανίας κινδυνεύει να εξαφανιστεί μόλις ανακαλύφθηκε- Άρθρο στο in.gr.

Κατηγορία:Πρωτεύοντα
Δίθυρα

Τα **Δίθυρα** είναι ομοταξία μαλακίων, των οποίων το κύριο γνώρισμα είναι η παρουσία διπλού οστράκου. Ονομάστηκαν έτσι από τον Αριστοτέλη. Λέγονται επίσης και ακέφαλα ή πελεκύποδα, επειδή το πόδι τους έχει σχήμα τσεκουριού.  Γνωστότεροι αντιπρόσωποι των δίθυρων είναι τα μύδια, τα στρείδια, τα χτένια, οι αχιβάδες, οι πίννες , τα κυδώνια,  οι λιθοδόμοι και άλλα ζώα. Η εσωτερική τους επιφάνεια ονομάζεται μανδύας. Σε μερικά είδη σχηματίζονται μαργαριτάρια, εξ αιτίας της έκκρισης του μάργαρου, ουσίας που έχει σκοπό να απομονώσει ξένα σώματα που παρεισφρέουν ανάμεσα στο μανδύα.  Τα φυσικά μαργαριτάρια δημιουργούνται λόγω ενός παράσιτου που εισέρχεται μεταξύ του όστρακου και του μανδύα. Τα είδη των Διθύρων φθάνουν τα 13.000 περίπου και πολλά από αυτά είναι χρήσιμα στον άνθρωπο, ως τροφή και ως βιομηχανική χρήση (όστρακο). Η ομοταξία τους παρουσιάζει μεγάλη ομοιογένεια, κάτι που διευκολύνει την ταξινόμησή τους. Απαντώνται σε όλο τον κόσμο σε πολυάριθμες κοινωνίες.

## Περιγραφή
μικρογραφία|Τα δίθυρα όστρακα που μπορούμε να συναντήσουμε στις ελληνικές θάλασσες
Στα δίθυρα το όστρακό τους αποτελείται από δύο μισά, τις θυρίδες. Αυτά συνδέονται μεταξύ τους με μία ουσία από κερατίνη, που λέγεται ελαστικός σύνδεσμος. Με αυτόν το όστρακο ανοίγει, ενώ το κλείσιμο γίνεται με μυς. Γύρω από αυτόν βρίσκεται ο σπόνδυλος. Όταν το ζώο ηρεμεί, στο βυθό ακουμπά μόνο το ένα από τα δύο μισά.  Η σύλληψη και η μεταφορά της τροφής τους γίνεται με βράγχια. Η πρόσληψη της τροφής τους γίνεται μαζί με το νερό και η είσοδος – έξοδός  του γίνεται με δύο σωλήνες, τους σίφωνες. Ο σίφωνας της εισόδου του νερού φέρει και οσφρητικά όργανα. Τα όργανα της αφής και της όρασης βρίσκονται στο μανδύα. Η τροφή μαζί με το νερό μπαίνει στον οισοφάγο , περνά από το στομάχι και απορροφάται στο έντερο, το οποίο καταλήγει στην έδρα. Τα δίθυρα έχουν τρίχωρη καρδιά και νεύρα (τρία ζεύγη γαγγλίων).

## Αναπαραγωγή
Τα περισσότερα είδη είναι γονοχωριστικά (υπάρχουν αρσενικά και θηλυκά) και ελάχιστα παρουσιάζουν ερμαφροδιτισμό. Στην περίπτωση αυτή, όπως π.χ. στα στρείδια, πρώτα ωριμάζουν τα σπερματοζωάρια και έπειτα τα ωάρια. Η εξάπλωσή τους γίνεται με τα ψάρια.

## Τροφή και κίνηση
Ζώα υδρόβια, τα Δίθυρα τρέφονται με μικροοργανισμούς που επίσης ζουν στο νερό. Πολλά είδη, όπως το στρείδι προσκολλώνται στα βράχια, μόνιμα ή παροδικά, με τη βοήθεια του βύσσου. Ο βύσσος σχηματίζεται από νημάτια, που σχηματίζουν τα εκκρίματα ενός αδένα στη βάση του ποδιού. Η κίνηση των δίθυρων γίνεται με το πόδι τους, έρποντας στο βυθό ή κλείνοντας το όστρακό τους.

## Δείτε επίσης
* Γαστερόποδα
* Κεφαλόποδα

## Βιβλιογραφία
**Νέα Εγκυκλοπαιδεία*, εκδ. Μαλλιάρης-Παιδεία, 2006, τ. 7, σελ. 458-460.

## Εξωτερικοί σύνδεσμοι

*Museum of Paleontology - Παλαιοντολογία, από το Πανεπιστήμιο του Μπέρκλεϊ, στην Καλιφόρνια.
*Ιστότοπος στο Κολέγιο του Γούστερ για τη βιοδιάβρωση
Λόγος (μαθηματικά)

thumb|Ο λόγος πλάτους προς ύψος στις οθόνες υπολογιστών

**Λόγος** είναι μια ποσότητα που υποδηλώνει αναλογία.

Οι λόγοι είναι μονόμετρα μεγέθη όταν συσχετίζουν ποσότητες με ίδιες μονάδες μέτρησης. Όταν χρησιμοποιούνται διαφορετικές μονάδες λέμε την πρώτη ανά την δεύτερη, π.χ. η ταχύτητα μετράται σε μέτρα ανά δευτερόλεπτο.
Οι αριθμοδείκτες είναι ειδική περίπτωση λόγων δια 100 και λέμε επί τοις εκατό.

Ο λόγος 2:3 ("δυο προς τρία") σημαίνει ότι το όλον περιλαμβάνει 2 από ένα μέρος και 3 από άλλο, π.χ. σε ένα καλάθι όταν περιέχονται 2 μήλα και 3 πορτοκάλια λέμε ότι ο λόγος μήλων προς πορτοκάλια είναι 2:3. Αν προστεθούν άλλα τόσα, τότε ο λόγος θα γίνει 4:6 που είναι ισοδύναμο με τον πρώτο λόγο 2:3. Με άλλα λόγια στην αρχή ήταν 2/5 ή 40% μήλα από τα φρούτα και μετά 4/10 δηλαδή πάλι 40%.

Σημειώστε ότι στο παράδειγμά μας μήλα προς πορτοκάλια είναι 2:3 ή "δυο προς τρία", ενώ μήλα από φρούτα είναι 2/5 ή "δυο πέμπτα" ή 40% των φρούτων. Η αναλογία λοιπόν συγκρίνει το μέρος με το όλον ενώ ο λόγος τα δυο μέρη.
## Εξωτερικοί σύνδεσμοι

Κατηγορία:Στοιχειώδη μαθηματικά
Κατηγορία:Άλγεβρα
Αναλογία (μαθηματικά)

Στα μαθηματικά, δυο μεγέθη λέγονται **ανάλογα** όταν οι τιμές τους του ενός είναι πολλαπλάσια των τιμών του άλλου, δηλαδή όταν οι αντίστοιχες τιμές των δύο μεγεθών έχουν σταθερό λόγο.

Συγκεκριμένα, δύο πραγματικοί αριθμοί \alpha, \gamma λέγονται ανάλογοι των \beta, \delta αν ισχύει ότι για κάποιον αριθμό \lambda
:\alpha = \lambda \cdot \gamma και \beta = \lambda \cdot \delta.
Αν \beta, \delta \neq 0 αυτό είναι ισοδύναμο με
:\frac{\alpha}{\beta} = \frac{\gamma}{\delta}.

## Παραδείγματα
* Οι αριθμοί \alpha = 6, \gamma = 10 είναι ανάλογοι των \beta = 3, \delta = 5 με λόγο \lambda = 2, καθώς 6 = 2 \cdot 3 και 10 = 2 \cdot 5.
* Οι αριθμοί \alpha = 12, \gamma = 18 είναι ανάλογοι των \beta = 4, \delta = 6 με λόγο \lambda = 3, καθώς 12 = 3 \cdot 4 και 18 = 3 \cdot 6.
* Οι αριθμοί \alpha = 1, \gamma = 2.5 είναι ανάλογοι των \beta = 4, \delta = 10 με λόγο \lambda = 0.25, καθώς 1 = 0.25 \cdot 4 και 2.5 = 0.25 \cdot 10.

## Ιδιότητες

Ισχύοι οι εξής βασικές ιδιότητες για τις αναλογίες:|

* Για πραγματικούς αριθμούς \alpha, \beta, \gamma, \delta με \beta,\delta \neq 0 ισχύει ότι 
::\frac{\alpha}{\beta} = \frac{\gamma}{\delta}, αν και μόνο αν \alpha \delta = \beta \gamma.
* Για πραγματικούς αριθμούς \alpha, \beta, \gamma, \delta με \beta,\delta \neq 0 ισχύει ότι 
::\frac{\alpha}{\beta} = \frac{\gamma}{\delta}, αν και μόνο αν \frac{\alpha}{\gamma} = \frac{\beta}{\delta}.
* Για πραγματικούς αριθμούς \alpha, \beta, \gamma, \delta με \beta,\delta \neq 0 ισχύει ότι 
::\frac{\alpha}{\beta} = \frac{\gamma}{\delta}, αν και μόνο αν \frac{\alpha \pm \beta}{\beta} = \frac{\gamma \pm \delta}{\delta} αν και μόνο αν \frac{\alpha}{\beta \pm \alpha} = \frac{\gamma}{\delta \pm \gamma}.
* Για πραγματικούς αριθμούς \alpha_1, \alpha_2, \ldots, \alpha_k και \beta_1, \beta_2, \ldots, \beta_k με \beta_i\neq 0 ισχύει ότι, 
:αν \frac{\alpha_1}{\beta_1} = \frac{\alpha_2}{\beta_2} = \ldots = \frac{\alpha_k}{\beta_k}, τότε \frac{\alpha_1 + \alpha_2 + \ldots + \alpha_k}{\beta_1 + \beta_2 + \ldots + \beta_k} = \frac{\alpha_1}{\beta_1} = \frac{\alpha_2}{\beta_2} = \ldots = \frac{\alpha_k}{\beta_k}.

## Άμεση αναλογία
Αν έχουμε δυο μεταβλητές *x* και *y*, *το y είναι άμεση αναλογία του x* όταν υπάρχει μια σταθερά *k* τέτοια ώστε

:y = kx\,

Η αναλογία γράφεται

:y \propto x 

και η σταθερά k καλείται λόγος ή σταθερά αναλογίας
: k =  y/x.

## Δείτε επίσης

* Χρυσή τομή
* Θεώρημα του Θαλή

## Περαιτέρω ανάγνωση

### Εξωτερικοί σύνδεσμοι
* Διαδραστική εφαρμογή για λόγους και αναλογίες
* Διαδραστική εφαρμογή για προϊόντα και αναλογίες
* Διαδραστική εφαρμογή για αναλογίες στο θεώρημα του Θαλή

### Ελληνικά άρθρα
* 

## Παραπομπές


Κατηγορία:Μαθηματική ορολογία
Λόγος

Ο όρος **λόγος** μπορεί να αφορά τα εξής:

* Γλώσσα στο αντιθετικό ζεύγος *γραπτός λόγος*-*προφορικός* 
*Λόγος (μαθηματικά), όρος των μαθηματικών
* Λόγος (φιλοσοφία), σημαντική έννοια της Φιλοσοφίας, της Θεολογίας, της Αναλυτικής Ψυχολογίας και της Ρητορικής.
* 58534 Λόγος, ένας αστεροειδής, κλασικό αντικείμενο της Ζώνης του Κάιπερ (cubewano).
Περιοχή (υπολογιστές)

**Περιοχή** δικτύου (domain) είναι 

* Ένα μέρος ενός δικτύου υπολογιστών που οργανώνονται κάτω από κοινά χαρακτηριστικά και ειδικά στο Διαδίκτυο  Domain Name System (DNS) (π.χ. example.com)
* Μια περιοχή Windows Server domain, είναι μια ομάδα υπολογιστών που υφίσταται  κεντρική διαχείριση από τα Windows
* Μια εκπεμπόμενη περιοχή (broadcast domain) στην δικτύωση των υπολογιστών είναι μια ομάδα ειδικών διευθύνσεων που ορίζονται να δέχονται δικτυακές ανακοινώσεις.
* Μια περιοχή εφαρμογής (application domain) είναι ο χώρος της εφαρμογής που επιτρέπεται να χρησιμοποιεί μια ομάδα χρηστών.
* Στις βάσεις δεδομένων μια περιοχή δεδομένων είναι το σύνολο όλων των επιτρεπόμενων τιμών.
* Μια ομάδα υπολογιστών που επιτρέπεται να χρησιμοποιεί κοινά δεδομένα ή χώρους. 
* Ειδικό λειτουργικό σύστημα που καλείται Domain/OS.

Κατηγορία:Δίκτυα υπολογιστών
Σουμάδα

Η **σουμάδα** είναι λευκό αναψυκτικό ποτό, που προέρχεται από γαλάκτωμα αμυγδάλου. Λέγεται επίσης αμυγδαλόπομα. Στην αρχαιότητα ήταν γνωστό ως θιάσιον ή θιάσον (από τα αθάσια, που είναι τα αμύγδαλα)  και στους βυζαντινούς χρόνους ως θασόρροφον. 

Για την παρασκευή της σουμάδας τα ξεφλουδισμένα αμύγδαλα αφού αλεστούν ή κοπανηθούν αφήνονται για κάποιο χρονικό διάστημα μέσα σε νερό το οποίο απορροφά το χυμό τους. Μετά τον αποστραγγισμό τους, το νερό βράζεται με προσθήκη ζάχαρης μέχρι να "δέσει" το σιρόπι. Στη συνέχεια το σιρόπι αυτό διαλύεται σε νερό όπως η βυσσινάδα και προσφέρεται κρύο ως αναψυκτικό.

Στην Ελλάδα η σουμάδα θεωρείται λόγω χρώματος ως γαμήλιο ποτό και για τούτο προσφέρεται κυρίως σε γάμους, εξ ου και η ευχή: "*και στις σουμάδες σου!*" που είναι ανάλογη με την ευχή "*και στα δικά σου!*".Στη 

## Βιβλιογραφία
* "Μεγάλη Ελληνική Εγκυκλοπαίδεια" τομπου .ΚΒ΄, σελ.150.

## Παραπομπές


Κατηγορία:Αναψυκτικά
Κατηγορία:Κυπριακή κουζίνα
αμύγδαλο
Ιουράσια περίοδος

** Ιουράσια** (ή Ιουρασική) **περίοδος** (διεθν. Jurassic) ονομάζεται η γεωλογική περίοδος που εκτείνεται στο παρελθόν από τα 199,6 έως τα 145,5 Ma (εκατομμύρια χρόνια πριν), δηλαδή από τα τέλη του Τριαδικού έως τις αρχές του Κρητιδικού. Το Ιουρασικό αποτελεί τη μεσαία περίοδο του Μεσοζωικού αιώνα, που είναι γνωστός και ως «Αιώνας των Ερπετών», και χωρίζεται σε τρεις επιμέρους περιόδους: το Κατώτερο (Πρώιμη), το Μέσο (Μέση) και το Ανώτερο (Ύστερη).

Η αρχή της περιόδου αυτής χαρακτηρίζεται από το γεγονός της μεγάλης Τριασικής-Ιουρασικής εξαφάνισης ειδών.

Το Ιουρασικό πήρε το όνομά του προς τιμήν του Αλεξάντρ Μπρονιάρ, ο οποίος έκανε εκτεταμένες έρευνες στην αλπική οροσειρά του Ιούρα, που βρίσκεται στο σημείο που συναντώνται η Γερμανία, η Γαλλία και η Ελβετία.

## Δείτε επίσης
* Γεωλογική χρονολογική κλίμακα
* Πέρμια-Τριαδική εξαφάνιση στο άρθρο Πέρμια περίοδος

## Εξωτερικοί σύνδεσμοι
* Α. Μελιάδου, 2000, *[https://web.archive.org/web/20041127085057/http://alkaios.aegean.gr/sppe/plan/planning/documents/step2/Meliadou1.pdf Βιοποικιλότητα]* , σε ιστότοπο του Πανεπιστημίου Αιγαίου

Κατηγορία:Μεσοζωική εποχή
Διώρυγα του Ξέρξη

thumb|right|350px|Η διώρυγα του Ξέρξη
Η **Διώρυγα του Ξέρξη** ήταν μεγάλο έργο της αρχαιότητας, που κατασκευάστηκε στην χερσόνησο του Άθω, στη Χαλκιδική, από τον Πέρση βασιλιά Ξέρξη κατά την διάρκεια των Περσικών πολέμων.

Η διώρυγα κατασκευάστηκε το 480 π.Χ. κατά τη διάρκεια μιας ακόμα εκστρατείας των Περσών. Ο Ξέρξης ήθελε να αποφύγει τον περίπλου του Άθω, καθώς την τελευταία φορά που το επιχείρησε είχε βυθιστεί ο στόλος του Μαρδόνιου. Την περιγραφή της διώρυγας μας τη μετέφεραν ο Ηρόδοτος και ο Θουκυδίδης, αλλά μεταγενέστεροι ιστορικοί την αμφισβήτησαν γράφοντας ότι ο Πέρσης βασιλιάς κατασκεύασε δίολκο και όχι διώρυγα. Πάντως οι σημερινές έρευνες δείχνουν ότι ήταν διώρυγα. 

Σύμφωνα με την περιγραφή του Ηρόδοτου, το έργο ο Ξέρξης το ανέθεσε στους Αρταχαίη και Βούβαρο. Ο Αρταχαίης όμως λίγο πριν τελειώσει η διώρυγα αρρώστησε βαριά και πέθανε, κάτι που θεωρήθηκε μεγάλη συμφορά και κακός οιωνός από τον Ξέρξη. Ο Αρταχαίης τάφηκε στην Άκανθο με μεγάλες τιμές.

Η διώρυγα σήμερα βρίσκεται θαμμένη και έχει εντοπιστεί ανάμεσα στα χωριά Νέα Ρόδα και Τρυπητή. Το 2008 έγιναν έρευνες από Βρετανούς και Έλληνες μηχανικούς που έδειξαν την ακριβή της θέση αλλά και τις διαστάσεις της. Η διώρυγα έχει μήκος δύο χιλιόμετρα και πλάτος 30 μέτρα και το μέγιστο βάθος της υπολογίζεται στα 15 μέτρα. Είναι ορατή από μεγάλο ύψος, αφού η θέση έχει πάθει καθίζηση. Οι αρχαιολογικές έρευνες έχουν δείξει ότι αμέσως μετά τη χρήση της από τον Ξέρξη εγκαταλείφθηκε και με τα χρόνια επιχωματώθηκε . 

## Εξωτερικοί σύνδεσμοι
*Η διώρυγα από την wikimapia
*Ιστοσελίδα για τις έρευνες
*Ελευθεροτυπία, άρθρο για τις έρευνες του 2008

## Πηγές


Κατηγορία:Περσικοί Πόλεμοι
Κατηγορία:Αρχαιολογικοί τόποι στη Χαλκιδική
Ξερξη
Τσαρλς Ρόζεν

Ο **Charles Rosen** (*Charles Rosen*, 5 Μαΐου 1927 - 9 Δεκεμβρίου 2012) ήταν Αμερικανός πιανίστας, μουσικολόγος και διδάκτωρ γαλλικής φιλολογίας.

Σπούδασε πιάνο με τον Μόριτς Ρόζενταλ, μαθητή του Λιστ. Ήταν διδάκτωρ γαλλικής φιλολογίας του Πανεπιστημίου του Πρίνστον. 

Το ρεπερτόριο του επικεντρωνόταν στην κλασικο-ρομαντική περίοδο. Θεωρείται επίσης διακεκριμένος ερμηνευτής του Σαίνμπεργκ και του Βέμπερν. Ερμήνευσε σε παγκοσμίως πρώτη εκτέλεση το κοντσέρτο για πιάνο και τσέμπαλο (1961) του Έλιοτ Κάρτερ. Έχει συνεργαστεί στενά με τον Πιέρ Μπουλέζ του οποίου έργα έχει ηχογραφήσει. Από τη δεκαετία του 1990 το συγγραφικό του έργο επισκίασε την ιδιότητά του ως ερμηνευτή.

Το συγγραφικό του έργο έχει συμβάλει σημαντικά στη μουσικολογία. Σημαντικότερα έργα του θεωρούνται τα *The Classical Style: Haydn, Mozart, Beethoven* (1971), *Sonata Forms* (1980), *The Romantic Generation* (1995). Επίσης γράφει τακτικά στο *New York Review of Books*.

Στο μουσικό λεξικό *New Grove Dictionary of Music and Musicians*, στο λήμμα για τον μουσικολόγο ''Oliver Strunk'', ο Τσαρλς Ρόζεν, αναφέρεται ως ένας εκ των μαθητών του, αλλά ο ίδιος δηλώνει ότι ποτέ δεν σπούδασε μουσικολογία και επομένως δεν ήταν μαθητής του.

## Παραπομπές


## Βιβλιογραφία
**Arnold Schoenberg* (1996.  Chicago:  University of Chicago Press):  ISBN 0-691-02706-4
**Beethoven's Piano Sonatas: A Short Companion* (2001, New Haven:  Yale University Press):  ISBN 0-300-09070-6
**The Classical Style* (2nd ed., 1997, New York:  Norton):  ISBN 0-393-31712-9 
**Critical Entertainments: Music Old and New* (2001.  Cambridge:  Harvard University Press):  ISBN 0-674-00684-4
**The Frontiers of Meaning: Three Informal Lectures on Music* (1994.  New York: Hill and Wang):  ISBN 1-871082-65-X
**The Musical Languages of Elliott Carter* (1984.  Washington, D.C.:  Music Division, Research Services, Library of Congress)
**Piano Notes: The World of the Pianist* (2002:  Free Press):  ISBN 0-7432-4312-9
**Romanticism and Realism: The Mythology of Nineteenth-Century Art* (with Henri Zerner; 1985.  New York:  Norton):  ISBN 0-393-30196-6
**Romantic Poets, Critics, and Other Madmen* (2000.  Cambridge:  Harvard University Press): ISBN 0-674-77951-7
**The Romantic Generation* (1998, Cambridge:  Harvard University Press):  ISBN 0-674-77934-7
**Sonata Forms* (2nd ed., 1988, New York:  Norton):  ISBN 0-393-30219-9

Κατηγορία:Αμερικανοί μουσικοί
Κατηγορία:Αμερικανοί πιανίστες
Κατηγορία:Ιστορικοί της μουσικής
Πεντάγραμμο

Η λέξη ** Πεντάγραμμο** μπορεί να αναφέρεται στις παρακάτω έννοιες: 
* Το Μουσικό πεντάγραμμο
* Την Πεντάλφα
Χάρακας

**Χάρακας** είναι όργανο χάραξης και μέτρησης του μήκους ευθυγράμμων τμημάτων. Συνήθως φέρει υποδιαιρέσεις μονάδων μήκους και κατασκευάζεται από πλαστικό, μέταλλο ή ξύλο.

## Δείτε επίσης
* Κανόνας (γεωμετρία)

## Εξωτερικοί σύνδεσμοι
* 
* 

Κατηγορία:Γεωμετρικά όργανα
Κατηγορία:Κανόνας και διαβήτης
Κατηγορία:Γραφική ύλη
Γεώργιος Ρουμπάνης

Ο **Γεώργιος Ρουμπάνης** (Τρίπολη, 15 Αυγούστου 1929 – Αθήνα, 11 Φεβρουαρίου 2025) ήταν Έλληνας ολυμπιονίκης αθλητής, γιός του γυμναστή Σάββα Ρουμπάνη και αδελφός του καλαθοσφαιριστή Αριστείδη Ρουμπάνη.

## Βιογραφία
Γεννήθηκε στις  15 Αυγούστου  1929 στη Τρίπολη και καταγόταν από την Στεμνίτσα Αρκαδίας. Αρχικά εντάχθηκε στο δυναμικό του Παναθηναϊκού Αθλητικού Ομίλου και εν συνεχεία μετεγγράφηκε στον Πανελλήνιο Γ.Σ..  Στους Ολυμπιακούς Αγώνες του 1956 στη Μελβούρνη, κέρδισε το χάλκινο μετάλλιο στο άλμα επί κοντώ, με άλμα 4.50, μετά από επίπονο αγώνα διάρκειας 8 ωρών. Το 1956 του απονεμήθηκε το Αθλητικό Βραβείο του ΠΣΑΤ, ως καλύτερος αθλητής της χρονιάς. Αποσύρθηκε από τον αθλητισμό το 1961. Μαζί με το Δημήτρη Θανόπουλο ίδρυσε το Σύλλογο Ελλήνων Ολυμπιονικών, το 1985.

Απεβίωσε στις 11 Φεβρουαρίου 2025, σε ηλικία 95 ετών.

## Παραπομπές


Κατηγορία:Αθλητές στίβου ΠΑΟ
Κατηγορία:Αθλητές στίβου Πανελληνίου
Κατηγορία:Έλληνες χάλκινοι Ολυμπιονίκες
Κατηγορία:Έλληνες αθλητές του άλματος επί κοντώ
Κατηγορία:Έλληνες αθλητές του στίβου στους Θερινούς Ολυμπιακούς Αγώνες
Κατηγορία:Αθλητές του στίβου στους Θερινούς Ολυμπιακούς Αγώνες 1952
Κατηγορία:Αθλητές του στίβου στους Θερινούς Ολυμπιακούς Αγώνες 1956
Κατηγορία:Αθλητές του στίβου στους Θερινούς Ολυμπιακούς Αγώνες 1960
Κατηγορία:Αθλητές του στίβου στους Μεσογειακούς Αγώνες 1955
Κατηγορία:Κάτοχοι μεταλλίων του Πανελλήνιου Πρωταθλήματος Στίβου
Κατηγορία:Κάτοχοι μεταλλίων των Βαλκανικών Αγώνων Στίβου
Κατηγορία:Κάτοχοι μεταλλίων του Παγκοσμίου Πρωταθλήματος Στίβου Ενόπλων
Κατηγορία:Μακεδόνες
Σουμάχερ

Με το επίθετο **Σουμάχερ** φέρονται οι:

* Έρμαν Σουμάχερ, Γερμανός οικονομολόγος (1868-1950)
* Κουρτ Σουμάχερ, Γερμανός πολιτικός (1895-1952)
* Μίχαελ Σουμάχερ, Γερμανός πρωταθλητής της Φόρμουλα 1
* Ραλφ Σουμάχερ, Γερμανός οδηγός της Φόρμουλα 1 αδελφός του προηγούμενου
* Τζόελ Σουμάχερ, Αμερικανός σκηνοθέτης
* Χάραλντ Σουμάχερ, Γερμανός ποδοσφαιριστής (τερματοφύλακας)
* Μικ Σουμάχερ, Γερμανός οδηγός αγώνων γιος του Μιχαελ
Μεγαλόνησος Πεταλιών

Η **Μεγαλόνησος Πεταλιών**  είναι το μεγαλύτερο νησί του νησιωτικού συμπλέγματος των Πεταλιών με έκταση 17,2 τ.χλμ. Το σύμπλεγμα των Πεταλιών βρίσκεται στον νότιο Ευβοϊκό κόλπο ανάμεσα στο Μαρμάρι Ευβοίας και στην Ραφήνα Αττικής και περιλαμβάνει εκτός από τη Μεγαλόνησο τα νησιά Αβγό, Λαμπερούσα, Λουλούδι, Μακρονήσι,  Ποντικόνησο, Πράσο, Τραγονήσι, Φούντι και Χερσονήσι. Διοικητικά το σύμπλεγμα ανήκει στον δήμο Καρύστου. Η Μεγαλόνησος σύμφωνα με την απογραφή του 2011 είναι ακατοίκητη, ενώ σε παλαιότερες απογραφές εμφανιζόταν να διαθέτει μόνιμο πληθυσμό, όπως φαίνεται στον παρακάτω πίνακα.:

Το υψηλότερο σημείο του νησιού είναι 371 μέτρα και βρίσκεται στο κέντρο περίπου του νησιού.

Το νησί είναι ιδιόκτητο, με το μεγαλύτερο τμήμα του να ανήκει στους απογόνους του εφοπλιστή Μαρή Εμπειρίκου, ο οποίος απέκτησε το νησί από τη βασιλική οικογένεια της Ελλάδας, το 1915. Τμήμα επίσης του νησιού ανήκει στην κόρη του Πάμπλο Πικάσο.

## Παραπομπές


## Εξωτερικοί σύνδεσμοι
* 

Κατηγορία:Περιφερειακή ενότητα Ευβοίας
Κατηγορία:Νησιά της Ελλάδας
Κατηγορία:Ακατοίκητα νησιά
Κατηγορία:Ιδιωτικά νησιά Ελλάδας
Κατηγορία:Δήμος Καρύστου
Κατηγορία:Βραχονησίδες Εύβοιας
Μουλάρι

**Μουλάρι** ή **ημίονος** ονομάζεται το ζώο εκείνο που προέρχεται από τη διασταύρωση αρσενικού γάιδαρου και θηλυκού αλόγου δηλαδή το μουλάρι προέρχεται από γονιμοποίηση φοράδας από γάιδαρο. Ένα διαφορετικό είδος, το γαϊδουρομούλαρο ή *γίννος*, προκύπτει όταν γίνει γονιμοποίηση θηλυκού γαϊδουριού από αρσενικό άλογο. Το μουλάρι (αλλά και το γαϊδουρομούλαρο) είναι *[[υβρίδιο]]*, προκύπτει δηλαδή από τη διασταύρωση δυο διαφορετικών αλλά συγγενών ειδών.

## Περιγραφή
Μορφολογικά το μουλάρι μοιάζει στο σώμα και το δέρμα με το γάιδαρο, ενώ στις περιοχές του λαιμού και του κεφαλιού περισσότερο με το άλογο. Όμως, ενώ το άλογο έχει 64 χρωμοσώματα, και το γαϊδούρι 62, το μουλάρι έχει 63. Γι' αυτό το μουλάρι δεν μπορεί να αναπαραχθεί λόγω του λειψού αριθμού των χρωμοσωμάτων που έχει και γι' αυτό είναι στείρο. Σε εξαιρετικές περιπτώσεις υπάρχουν γεννήσεις από μουλάρια, είναι όμως ιδιαίτερα σπάνιες.

Το μουλάρι είναι πιο μεγαλόσωμο και έχει σώμα αλόγου, και πόδια γαϊδουριού. Το γαϊδουρομούλαρο έχει σώμα γαϊδουριού και πόδια αλόγου. Είναι πιο μικρόσωμο από το μουλάρι.

Τα μουλάρια συνδυάζουν χαρακτηριστικά των γαϊδουριών, όπως η υπομονή και επιμονή, και των αλόγων, όπως η αντοχή και η δυνατότητα μεταφοράς βαρέων φορτίων. Όταν ενοχληθεί, το μουλάρι μπορεί να κλωτσήσει πολύ δυνατά προς κάθε κατεύθυνση. Τα ζώα χρησιμοποιούνται σε αγροτικές κοινωνίες για βοήθεια στις μεταφορές, παλιότερα όμως και μέχρι τον Β' Παγκόσμιο Πόλεμο ευρύτατη ήταν η χρήση τους από τους στρατούς του κόσμου ως μέσα μεταφοράς, κυρίως λόγω της μεγάλης αντοχής τους και της ανθεκτικότητάς τους στις ασθένειες.

Η μείωση του αριθμού των ελληνικών γαϊδουριών (από τα 508.000 γαϊδούρια που υπήρχαν στην Ελλάδα το 1950, το 1995 μειώθηκαν σε 95.000 ενώ έως το 2008 υπήρχαν λιγότερα από 16.000) έχει επιφέρει δραματική μείωση και στον πληθυσμό των μουλαριών.

## Στη γλώσσα
Μεταφορικά, ο όρος *μουλάρι* μπορεί να χρησιμοποιηθεί για κάποιον που είναι ιδιαίτερα επίμονος (*μουλάρωσε*). Εναλλακτικά, και υποτιμητικά, για κάποιον που έχει μεγαλώσει αρκετά ώστε να επωμίζεται ευθύνες χωρίς ωστόσο να το κάνει (*είκοσι χρονών μουλάρι*). Η λέξη *μούλος* ή *μούλικος* αποτελεί ύβρι συνώνυμη του *μπάσταρδος* και αναφέρεται σε εξώγαμο ή αγνώστου πατρότητος παιδί.

Κατηγορία:Εξημερωμένα ζώα
Κατηγορία:Ιππίδες
Κατηγορία:Υβριδικά ζώα
Κατηγορία:Κτηνοτροφία
Αθηναϊκή Συμφωνική Ορχήστρα Νέων

Η **Αθηναϊκή Συμφωνική Ορχήστρα Νέων (ΑΣΟΝ)** είναι η κεντρική δραστηριότητα του ομώνυμου μη κερδοσκοπικού συλλόγου.

Ιδρύθηκε το 1997 από γονείς σπουδαστών μουσικής, από επαγγελματίες μουσικούς και από μουσικούς μέλη της Κρατικής Ορχήστρας Αθηνών. Κατά το πρότυπο των συμφωνικών ορχηστρών νέων σε όλο τον κόσμο προσφέρει τη δυνατότητα σε σπουδαστές ωδείων, ερασιτέχνες μουσικούς ή επαγγελματίες κατά τα πρώτα τους βήματα, να έρθουν σε επαφή με το συμφωνικό ρεπερτόριο και μέσα από την συμμετοχή στην ορχήστρα, είτε να αποκτήσουν εμπειρία χρήσιμη για την μελλοντική επαγγελματική τους σταδιοδρομία, είτε -εφόσον δεν γίνουν επαγγελματίες μουσικοί- να γευτούν τη μαγική εμπειρία της συνεργασίας με άλλους μουσικούς για ένα κοινό στόχο, την εκτέλεση ενός μουσικού έργου.

Την πρώτη της συναυλία έδωσε στο Παλλάς στις 18 Δεκεμβρίου 1997. Από τότε έχει δώσει πλήθος συναυλιών σε Kόρινθο, Καλάβρυτα, Πάτρα, Τρίπολη, Κύθηρα, Κρήτη (Ηράκλειο, Ρέθυμνο και Αγία Γαλήνη), Κεφαλλονιά, Λευκάδα, Τρίκαλα, Θεσσαλονίκη και Κω. Επίσης έχει δώσει συναυλίες στις αίθουσες του Μεγάρου Μουσικής Αθηνών και Θεσσαλονίκης, καθώς και στην Εθνική Λυρική Σκηνή.

Ο Μαέστρος της Αθηναϊκής Συμφωνικής Ορχήστρα Νέων, Παύλος Σεργίου φροντίζει σε κάθε συναυλία να συμπεριλαμβάνεται κι ένα έργο Έλληνα συνθέτη. Στο πρόγραμμά της έχει συμπεριλάβει έργα των: Νίκο Σκαλκώτα, Γιάννη Ιωαννίδη, Γιάννη Κωνσταντινίδη, Σάββα Ζάννα, Κώστα Βαρότση, Θανάση Δρίτσα, Γιώργου Κατραλή, Γιώργου Βούκανου, Δημήτρη Μηνακάκη, κ.ά.

## Εξωτερικοί σύνδεσμοι
* 

Κατηγορία:Ορχήστρες
Κατηγορία:Οργανώσεις νέων στην Ελλάδα
Κατηγορία:Εκπαίδευση στην Αθήνα
Άνι Λόρακ

Η **Καρολίνα Μιροσλάβοβνα Κουέκ** (ρωσικά: Каролина Мирославовна Куек, ουκρανικά: Кароліна Мирославівна Куєк), επαγγελματικά γνωστή ως **Άνι Λόρακ** (ρωσικά: Ани Лорак, ουκρανικά: *Ані Лорак*, γενν. 27 Σεπτεμβρίου 1978) είναι Ρωσίδα τραγουδίστρια, γεννημένη στην Ουκρανία. Άλλαξε το όνομά της σε αυτό που είναι τώρα γνωστή καθώς συμμετείχε σε ένα διαγωνισμό όπου υπήρχε κι άλλη διαγωνιζόμενη με το ίδιο όνομα. Το νέο της όνομα προέκυψε διαβάζοντας το κανονικό της ανάποδα.

Το 2005 συμμετείχε στον oυκρανικό τελικό για την Eurovision, αλλά τερμάτισε 2η μετά τους Greenjolly. Το 2008 έγινε απευθείας ανάθεση στην ίδια να συμμετάσχει και μετά από τον τελικό που έγινε για το τραγούδι που θα ερμηνεύσει στο διαγωνισμό στο Βελιγράδι επιλέχτηκε το *Shady Lady*.

Τον Μάιο του 2008, στον διαγωνισμό όπου ήταν το μεγάλο φαβορί, τερμάτισε 2η με 230 πόντους, πίσω από τη Ρωσία και τον Ντίμα Μπίλαν που νίκησε και μπροστά από τη Ελλάδα και την Καλομοίρα που βγήκε 3η. Τη σύνθεση και την παραγωγή του τραγουδιού ανέλαβε ο Φιλίπ Κιρκόροφ, ενώ τη χορογραφία επιμελήθηκε ο Φωκάς Ευαγγελινός.

## Προσωπική ζωή
Στις 21 Αυγούστου 2009, παντρεύτηκε τον Τούρκο μάνατζερ Μουράτ Ναλτσακίογλου, με τον οποίο γνωρίστηκαν το 2003, όταν εκείνη πήγε για διακοπές στην Τουρκία. Στις 9 Ιουνίου 2011, γεννήθηκε η κόρη τους, Σοφία. Το ζευγάρι χώρισε τον Ιανουάριο του 2019.

## Εξωτερικοί σύνδεσμοι
* 
* Η επίσημη ιστοσελίδα της Άνι Λόρακ (αγγλικά)

Κατηγορία:Ρωσίδες τραγουδίστριες
Κατηγορία:Ουκρανές τραγουδίστριες
Κατηγορία:Ρώσοι ηθοποιοί
Κατηγορία:Ουκρανοί ηθοποιοί
Κατηγορία:Συμμετέχοντες στη Eurovision
Ελληνικές ευρωεκλογές 1994

Οι **Ευρωεκλογές 1994** διεξήχθησαν την Κυριακή 12 Ιουνίου 1994 στην Ελλάδα και στα υπόλοιπα έντεκα κράτη μέλη της Ευρωπαϊκής Ένωσης. Οι έδρες της Ελλάδας στο Ευρωπαϊκό Κοινοβούλιο αυξήθηκαν κατά μία (από 24 σε 25) λόγω μικρής αύξησης του πληθυσμού που καταγράφηκε στην απογραφή του 1991. 

Τις εκλογές στην Ελλάδα κέρδισε άνετα το ΠΑΣΟΚ του Ανδρέα Παπανδρέου. Αυτή ήταν και η τελευταία εκλογική του αναμέτρηση, αφού απεβίωσε δύο χρόνια αργότερα, το 1996.

Επιπλέον για πρώτη φορά σε Ευρωεκλογές ορίστηκε το ελάχιστο ποσοστό του 3% για την είσοδο κάποιου κόμματος στο Ευρωπαϊκό Κοινοβούλιο. Θύμα αυτού του νόμου υπήρξε η Δημοκρατική Ανανέωση, η οποία, παρ' ότι υπερδιπλασίασε το ποσοστό της σε σχέση με τις Ευρωεκλογές του 1989, έχασε τη μοναδική της έδρα μη καταφέρνοντας να πιάσει το 3%. 

Στις Ευρωεκλογές του 1994 ψήφισαν και Έλληνες που ζούσαν σε κράτη μέλη της Ευρωπαϊκής Ένωσης (συγκεκριμένα 47.947 ψηφοφόροι), έχοντας δηλώσει την επιθυμία συμμετοχής τους στις κατά τόπους ελληνικές διπλωματικές και προξενικές αρχές, δυνατότητα που θεσμοθετήθηκε το 1984 (ν. 1427/1984) και εφαρμόστηκε για πρώτη φορά στις ευρωεκλογές του ίδιου έτους, ενώ για πρώτη φορά ψήφισαν πολίτες της Ευρωπαϊκής Ένωσης  που κατοικούσαν στην Ελλάδα (κοινοτικοί εκλογείς, ν. 2196/1994). Στα αποτελέσματα που ακολουθούν, είναι προσμετρημένες και αυτές οι ψήφοι.

Η αποχή έφτασε το 28,76%.

## Αποτελέσματα

### Τα μεγαλύτερα και μικρότερα ποσοστά ανά κόμμα

### Οι εκλεγμένοι ευρωβουλευτές

1 Ο Χρήστος Παπουτσής αντικαταστάθηκε από τον Γιάννο Κρανιδιώτη τον Ιανουάριο του 1995, για να αντικατασταθεί με τη σειρά του από την Άννα Καραμάνου τον Φεβρουάριο του 1997.

## Πηγές
*Εφημερίδα *Το Ποντίκι*, Τρίτη 14 Ιουνίου 1994, σελίδες 5 και 10 - 20
*Έλληνες Ευρωβουλευτές από το in.gr

1994
Πατριάρχης Τιμόθεος Α΄

Ο **Τιμόθεος Α΄** διετέλεσε Πατριάρχης Κωνσταντινουπόλεως από το 511 έως το 518.

Πριν την εκλογή του ήταν πρεσβύτερος και σκευοφύλακας του ναού της Αγίας Σοφίας. Αναφέρεται ότι ήταν άνθρωπος κακοήθης, και για το λόγο αυτό του είχαν αποδοθεί τα παρωνύμια *Κήλων*, *Λιτροβόλης* και *Λιτροβούλβης*. Ορίστηκε Πατριάρχης το 511, όταν με ενέργειες του Αυτοκράτορα Αναστασίου παύθηκε ο Πατριάρχης Μακεδόνιος Β΄, διότι δε δεχόταν να καταδικάσει τις αποφάσεις της Δ΄ Οικουμενικής Συνόδου. Ο Τιμόθεος πολέμησε με σφοδρότητα τους οπαδούς του προκατόχου του, Μακεδόνιου, ενώ όπως αναφέρει ο Θεόδωρος ο Αναγνώστης, δεν ξεκινούσε τη Θεία Λειτουργία σε κάποιο ναό, εάν πρώτα δεν έσπαγε την εικόνα του Πατριάρχη Μακεδόνιου.

Πρώτη του ενέργεια, σε σύμπραξη με τον Αυτοκράτορα, ήταν να συγκαλέσει Σύνοδο επισκόπων, η οποία καθαίρεσε τον Μακεδόνιο, θεραπεύοντας έτσι την αντικανονικότητα της απομάκρυνσής του από το Θρόνο. Κατόπιν ο Τιμόθεος έστειλε προς όλους τους επισκόπους επιστολές με την καθαίρεση του Μακεδονίου, ζητώντας τους να προσυπογράψουν. Άλλοι το έκαναν, άλλοι όχι.

Όταν κάποτε πήγε στη Μονή του Δίου, προκειμένου να χειροτονήσει νέο ηγούμενο, εκείνος αρνήθηκε να χειροτονηθεί από Πατριάρχη που δε δέχεται τη Δ΄ Οικουμενική Σύνοδο. Τότε ο Τιμόθεος αναφώνησε «», οπότε έγινε η χειροτονία. Ο αρχιδιάκονος του Τιμοθέου διεμήνυσε την ομολογία αυτή στον Αυτοκράτορα Αναστάσιο, ο οποίος οργίστηκε και ζήτησε εξηγήσεις. Τότε ο Τιμόθεος είπε «». Ο Αναστάσιος πίεζε όλους τους επισκόπους να αποκηρύξουν τη Δ΄ Οικουμενική Σύνοδο, πράγμα που έκανε ο μητροπολίτης Θεσσαλονίκης. Όταν μαθεύτηκε όμως αυτό, σαράντα επίσκοποι της Ιλλυρίας και της Ελλάδας απέκοψαν κάθε κοινωνία με τον Πατριάρχη Τιμόθεο και προσαρτήθηκαν στον Πάπα Ρώμης.

Για το θέμα της αναγνώρισης της Δ΄ Οικουμενικής Συνόδου γίνονταν την εποχή εκείνη πολλές επαναστάσεις του λαού, σε μια από τις οποίες ο όχλος σκότωσε κάποιον μοναχό, φίλο του Αυτοκράτορα, έμπηξαν το κεφάλι του σε ξύλο και το περιέφεραν στην Πόλη φωνάζοντας «». Έκτοτε έπαυσαν οι διωγμοί των Ορθοδόξων.

Αναφέρεται ότι ο Πατριάρχης Τιμόθεος καθιέρωσε να λέγεται το Σύμβολο της Πίστεως σε κάθε Λειτουργία, αν και άλλοι το αποδίδουν στον Πέτρο Κναφέα, Πατριάρχη Αντιοχείας.

Ο Τιμόθεος πέθανε το 518.

## Πηγές
* Οικουμενικό Πατριαρχείο

Τιμοθεος Α
Κατηγορία:Βυζαντινοί του 6ου αιώνα
Κατηγορία:Επίσκοποι του 6ου αιώνα
Αυστραλιανές Χριστιανικές Εκκλησίες

Οι **Αυστραλιανές Χριστιανικές Εκκλησίες** (στο παρελθόν, **Συνάξεις του Θεού στην Αυστραλία**) είναι ο Αυστραλιανός οργανισμός πεντηκοστιανών εκκλησιών που συνεργάζεται με τις Συνάξεις του Θεού. Από τον Απρίλιο του 2007, το δόγμα υιοθέτησε το όνομα *Αυστραλιανές Χριστιανικές Εκκλησίες*. Οι εκκλησίες που είναι μέλη του οργανισμού είναι αυτόνομες, αλλά συνεργάζονται σε διάφορους τομείς και παρέχουν υποστήριξη η μια στην άλλη. Στην ηγεσία του δόγματος είναι ο Εθνικός Πρόεδρος των Αυστραλιανών Χριστιανικών Εκκλησιών, Γουέιν Άλκορν.

## Εκκλησίες

Οι Αυστραλιανές Χριστιανικές Εκκλησίες έχουν περισσότερες από 1.000 τοπικές εκκλησίες με πάνω από 280.000 μέλη, και έτσι είναι το μεγαλύτερο Πεντηκοστιανό δόγμα στην Αυστραλία. Υπάρχει σημαντικός αριθμός μεγάλων εκκλησιών, συμπεριλαμβανομένης της Εκκλησίας Hillsong στο Σίδνεϊ και της Κοινοτικής Εκκλησίας Παραδείσος στην Αδελαΐδα. Υπάρχουν 26 εκκλησίες με πάνω από 1.000 μέλη η κάθε μία.

## Υποσημειώσεις


## Σύνδεσμοι
* Συνάξεις του Θεού στην Αυστραλία

Κατηγορία:Εκκλησίες της Πεντηκοστής
Μπράιαν Χιούστον

Ο **Μπράιαν Χιούστον** (αγγλ.: *Brian Houston*, γενν.: 17 Φεβρουαρίου 1954, Ώκλαντ, Νέα Ζηλανδία) είναι Χριστιανός Πεντηκοστιανός ποιμένας στις Αυστραλιανές Χριστιανικές Εκκλησίες. Είναι ο Ανώτερος Ποιμένας της Εκκλησίας Hillsong στο Σίδνεϊ της Αυστραλίας, η οποία είναι η μεγαλύτερη Αυστραλιανή τοπική εκκλησία, με 21.000 μέλη. Είναι επίσης ο Εθνικός Πρόεδρος των Αυστραλιανών Χριστιανικών Εκκλησιών, το μεγαλύτερο Πεντηκοστιανό δόγμα στην Αυστραλία, το οποίο συνδέεται με τις Συνάξεις του Θεού.

Ο Μπράιαν Χιούστον είναι γνωστός διεθνώς ως ομιλιτής και συγγραφέας βιβλίων.

## Παραπομπές


## Εξωτερικοί σύνδεσμοι
* Η επίσημη σελίδα του Μπράιαν Χιούστον 

Κατηγορία:Θρησκευτικά πρόσωπα και προσωπικότητες
Κατηγορία:Πεντηκοστιανισμός
Όσιος Αρσένιος Βαρνακοβίτης

Ο **Όσιος Αρσένιος ο Βαρνακοβίτης** γεννήθηκε το πρώτο μισό του 11ου αιώνα μ.Χ., πιθανότατα στο χωριό Καρυά του Νομού Φωκίδας. Είναι ο ιδρυτής της Ιεράς Μονής Παναγίας Βαρνάκοβας στη Δωρίδα της Φωκίδας. Πέθανε το 1111. Η μνήμη του τιμάται κάθε χρόνο στις 8 Μαΐου.

## Βιβλιογραφία
* Όσιος Αρσένιος ο Βαρνακοβίτης (Ι.Μ. Παναγίας Βαρνάκοβας, 1997)
* Ιερά Μονή Παναγίας Βαρνάκοβας (Ιερά Μητρόπολις Φωκίδος, 1997)
* Ο Όσιος Δαυίδ και Καλογεροδάσκαλοι της Βαρνάκοβας επί Τουρκοκρατίας (Ι.Μ. Παναγίας Βαρνάκοβας, 2004)

Κατηγορία:Άγιοι της Ορθόδοξης Εκκλησίας
Ανεμούριο

thumb|right|250px|Ανεμούριο

Το **ανεμούριο** είναι κωνικός υφασμάτινος κύλινδρος σχεδιασμένος να καταδεικνύει τη διεύθυνση του ανέμου και τη σχετική ταχύτητά του. Τα ανεμούρια απαντώνται συνήθως σε αεροδρόμια, ελικοδρόμια και εργοστάσια χημικών, όπου υπάρχει ο κίνδυνος διαρροής αερίων. Κάποιες φορές τοποθετούνται σε αυτοκινητοδρόμους, σε περιοχές όπου πνέουν συχνά ισχυροί άνεμοι.  
 
Η διεύθυνση του ανέμου είναι πάντοτε αντίθετη με τη διεύθυνση που δείχνει το ανεμούριο. Καθώς η διεύθυνση του ανέμου συμβατικά υπολογίζεται με βάση το σημείο της πυξίδας από το οποίο προέρχεται ο άνεμος, όταν το ανεμούριο δείχνει βόρεια η διεύθυνση του ανέμου είναι από το νότο. Η ταχύτητα του ανέμου υπολογίζεται από τη γωνία του ανεμουρίου σε σχέση με το στύλο στήριξής του. Σε χαμηλής έντασης ανέμους το ανεμούριο γέρνει, ενώ σε ισχυρούς ανέμους είναι οριζόντιο.  

Σύμφωνα με τα πρότυπα της FAA, ένας άνεμος ταχύτητας 15 κόμβων (17 μιλίων την ώρα) επεκτείνει πλήρως το ανεμούριο. Ένα αεράκι των 3 κόμβων (3.5 mph) απλά φέρνει το ανεμούριο προς τη διεύθυνση του ανέμου.
 
Σε πολλά αεροδρόμια τα ανεμούρια φωτίζονται τη νύχτα είτε από προβολείς, που το φωτίζουν ολόκληρο, είτε από ένα προβολέα τοποθετημένο στο στύλο που φωτίζει μέσα του. 

Τα ανεμούρια έλκουν την καταγωγή τους από την Ιαπωνία και την Κίνα, όπου θεωρούνται σύμβολα τύχης και μακροζωίας. Την Ημέρα των Παιδιών παρουσιάζουν τα παραδοσιακά Ιαπωνικά ανεμούρια, που ονομάζονται Κοινομπόρι (*koinobori*).

## Δείτε επίσης

*Ανεμόμετρο
*Ανεμοδούρα

## Εξωτερικοί σύνδεσμοι

*Οι προδιαφραφές της FAA για τα ανεμούρια FAA Advisory Circular 150/5345-27D (PDF 447KB)

 

Κατηγορία:Μετεωρολογικά όργανα
Κατηγορία:Εξοπλισμός αερολιμένων
Ανεμούριο (αποσαφήνιση)

Το **Ανεμούριο** μπορεί να αναφέρεται στα κάτωθι: 

*Το μετεωρολογικό όργανο ανεμούριο.
*Στη βυζαντινή πόλη Ανεμούριο, η οποία βρίσκεται στη νότια Τουρκία.
*Στις Ένοπλες Δυνάμεις, και ειδικότερα στο ΠΝ, ανεμούριο ονομάζεται ο στόχος που σύρεται από αεροσκάφος με συρματόσχοινο και πάνω του εκτελούν βολές τα πολεμικά πλοία. (Πιθανώς τα ανεμούρια-ανεμοδείκτες χρησιμοποιήθηκαν ως οι πρώτοι στόχοι αέρος  και έκτοτε κάθε στόχος αέρος ονομάζεται έτσι.  Οι σύγχρονοι στόχοι αέρος  είναι αισθητήρες που υπολογίζουν την απόσταση διέλευσης των βλημάτων.)
*Ιαπωνικός ιχθυόσχημος ανεμοκυπρίνος (koinobori).
Μελανίππη

Στην Ελληνική μυθολογία το όνομα **Μελανίππη** αναφέρεται στα ακόλουθα πρόσωπα:

# Κόρη του Κενταύρου Χείρωνα. Επίσης γνωστή και ως Ίππη ή Ευίππη. Γέννησε μία κόρη με τον Αίολο, την Μελανίππη ή Άρνη. 
# Κόρη του Αιόλου και της Μελανίππης (Ίππης). Γνωστή και ως Άρνη. Μητέρα, από τον Ποσειδώνα των διδύμων, Αίολος και Βοιωτός. 
# Κόρη της Αλθαίας και του Οινέα, ενός από τους Μελεαγρίδες. Μεταμορφώθηκε σε φραγκόκοτα από την Άρτεμη μετά το θάνατο του αδερφού της Μελεάγρου.
#Αδερφή της Ιππολύτης και κόρη του Άρη. Ο Ηρακλής την συνέλαβε και απαίτησε τη Ζώνη της Ιππολύτης ως αντάλλαγμα για την απελευθέρωσή της. Η Ιππολύτη συμμορφώθηκε και ο Ηρακλής την άφησε ελεύθερη. 

Μελανίππη
Μελανίππη
Κατηγορία:Παιδιά του Άρη
Ναθάνιελ Μπούχβαλντ

Ο **Ναθάνιελ Μπούχβαλντ** (*Nathaniel A. Buchwald*, 19 Ιουλίου, 1924 - 14 Ιουλίου, 2006) ήταν Αμερικανός νευροεπιστήμονας, ο οποίος διετέλεσε Καθηγητής Ψυχιατρικής και Βιοσυμπεριφερικών Επιστημών και Νευροβιολογίας στο Πανεπιστήμιο της Καλιφόρνιας *(University of California, Los Angeles-UCLA)*. Ο Μπούχβαλντ αναγνωρίστηκε παγκοσμίως για την πρωτοπόρο έρευνά του σχετικά με την λειτουργία των βασικών γαγγλίων, μια περιοχή του εγκεφάλου στενά συνδεδεμένη με νευρολογικές διαταραχές όπως η Νόσος του Πάρκινσον.

## Βιογραφία
Ο Μπούχβαλντ γεννήθηκε στο Μπρούκλιν της Νέας Υόρκης το 1924, το μεγαλύτερο παιδί των Νέλλυ και Σολ Μπούχβαλντ. Εκπόνησε μεταπτυχιακό στη χημεία στο Πανεπιστήμιο του Μαϊάμι (Φλόριντα) και διδακτορικό στο Πανεπιστήμιο της Μινεσότα το 1953 στη νευροανατομία και νευροφυσιολογία.

## Δημοσιεύσεις
* 1975, *Brain Mechanisms in Mental Retardation* by Nathaniel A. Buchwald and Mary A. B. Brazier. ISBN 0121390500.  

## Αναφορές


Κατηγορία:Νευροβιολόγοι
Ρόμπερτ Ντικ Γουίλσον

Ο **Ρόμπερτ Ντικ Γουίλσον** (, 4 Φεβρουαρίου 1856 – 11 Οκτωβρίου 1930) ήταν Αμερικανός γλωσσολόγος και Βιβλικός λόγιος, ο οποίος συνεισέφερε με ιδιαίτερα σημαντικό τρόπο στην πιστοποίηση της αξιοπιστίας των Εβραϊκών Γραφών. Η πολυμάθεια του Wilson έδωσε στον κόσμο αποδείξεις ότι η Παλαιά Διαθήκη είναι ένα ακριβές και αξιόπιστο ντοκουμέντο. 

Ο Robert Dick Wilson γεννήθηκε στην Πενσιλβάνια των ΗΠΑ. Στα 1886 ο Wilson έλαβε το διδακτορικό του δίπλωμα. Συνέχισε την εκπαίδευσή του στο Western Theological Seminary του Πίτσμπουργκ και επίσης διετείς σπουδές στο Πανεπιστήμιο του Βερολίνου στη Γερμανία.

Φτάνοντας στη Γερμανία, ο Καθηγητής Wilson αποφάσισε ν’ αφιερώσει τη ζωή του στη μελέτη της Παλαιάς Διαθήκης. Στα είκοσιπέντε του χρόνια, αποφάσισε να μοιράσει τη ζωή του σε τρία μέρη δεκαπέντε ετών έκαστο: τα πρώτα 15 χρόνια τα αφιέρωσε στην εκμάθηση των απαραίτητων γλωσσών, τα επόμενα 15 τα αφιέρωσε στη μελέτη του κειμένου της Παλαιάς Διαθήκης και τα τελευταία 15 τα αφιέρωσε στη συγγραφή των αποτελεσμάτων των μελετών και των ερευνών του.

Ο Wilson τελικά έμαθε 45 γλώσσες και διαλέκτους. Ο Dr John Walvoord, πρόεδρος του Θεολογικού Σεμιναρίου του Ντάλας, ονόμασε τον Wilson «ίσως την εξέχουσα αυθεντία για τις αρχαίες γλώσσες της Μέσης Ανατολής».

Προκαλώντας οποιονδήποτε άνθρωπο να προσβάλει την Παλαιά Διαθήκη πάνω στο θέμα των γλωσσολογικών αποδείξεων δήλωνε: «*Αν γνωρίζετε κάποια άλλη γλώσσα που δεν τη γνωρίζω, θα τη μάθω*».

## Εργογραφία
* Introductory Syriac Method and Manual (New York: Scribners, 1891).
* Elements of Syriac Grammar by an inductive method (New York: Scribners, 1891).
* Notes on Hebrew Syntax (Allegheny: no publisher, 1892).
* The Lower Criticism of the Old Testament as a preparation for the higher criticism (Princeton: C.S. Robinson, 1901).
* A Hebrew Grammar for Beginners (Leipzig: W. Drugulin, 1908).
* The Present State of the Daniel Controversy (New York: Bible Teachers raining School, 1919).
* Is The Higher Criticism Scholarly? (Chicago: Sunday School Times, 1922).
* A Scientific Investigation of the Old Testament (Philadelphia: Sunday School Times, 1926).
* The Radical Criticism of the Psalter (London: Victoria Institute, 1927).
* Studies in the Book of Daniel 2 Vols. (Vol. 1: New York: Putnam, 1917; Vol. 2: New York: Revell, 1938; 2 in 1 vol, Grand Rapids: Baker, 1979).
* Raymond D. Cannata, The Robert Dick Wilson Manuscript Collection (Princeton: Princeton Theological Seminary Library, 1996).

## Παραπομπές


Κατηγορία:Αμερικανοί γλωσσολόγοι
Κατηγορία:Αμερικανοί θεολόγοι
Κατηγορία:Προτεστάντες θεολόγοι
Όνομα τομέα

μικρογραφία|Δομή του Συστήματος Ονομάτων Χώρου (DNS).
**Όνομα χώρου** ή **τομέα** ή **περιοχής** (αγγλ. *domain name*) στο Διαδίκτυο είναι ένας περιορισμένος τομέας των διεθνών πόρων του Συστήματος Ονομάτων Χώρου (DNS) ο οποίος εκχωρείται για αποκλειστική χρήση σε ένα φυσικό ή νομικό πρόσωπο. Το όνομα τομέα / χώρου δεν ανήκει στο πρόσωπο που του έχει εκχωρηθεί αλλά έχει μόνο την αποκλειστική δυνατότητα χρήσης του για όσο διάστημα έχει καταβάλει τα τέλη κατοχύρωσης. Ένα όνομα χώρου μπορεί να έχει διάφορες καταλήξεις όπως .com, .eu, .gr, .net, .org, .info, .biz, .de, .it, .es κ.λ.π., ανάλογα με τη χρήση και τη χώρα προέλευσής του.

Στα ονόματα χώρου επιτρέπεται μόνο η χρήση αλφαριθμητικών στοιχείων και παυλών. Για τα ονόματα χώρου με κατάληξη .gr υπάρχουν απαγορευμένες κατηγορίες. Αν ένα όνομα χώρου θεωρείται κοινόχρηστο ή γεωγραφικός όρος εκχωρείται μόνο στους αντίστοιχους οργανισμούς τοπικής αυτοδιοίκησης ανεξάρτητα από τον τρόπο γραφής του με λατινικά στοιχεία. Επίσης δεν επιτρέπεται η εκχώρηση ονομάτων χώρου με κατάληξη .gr που αποτελούν λέξεις κλειδιά στο Διαδίκτυο.

Τα κατοχυρωμένα ονόματα χώρου είναι συνήθως τα ονόματα των τριών ή τεσσάρων πρώτων επιπέδων. Τα υπόλοιπα ονόματα χώρου δεν χρειάζονται κατοχύρωση. Στα ονόματα χώρου κάθε τελεία δείχνει την αλλαγή επιπεδου ή αρχή ενός υποσυνόλου - υποτομέα και το σύνολο - χώρος που περιλαμβάνει όλα τα σύνολα είναι η πιο δεξιά τελεία που συνήθως παραλείπεται. Οι λύτες είναι το λογισμικό που μας βοήθα να χρησιμοποιήσουμε τα ονόματα χώρου. Οι λύτες διαβάζουν τα ονόματα του DNS από δεξιά προς τα αριστερά. 

Για παράδειγμα όταν γράφουμε το όνομα «DNS.example.wikipedia.www.el.ipduh.com» εννοούμε «DNS.example.wikipedia.www.el.ipduh.com.». Η τελική τελεία είναι το σύνολο που περιλαμβάνει όλο το σύστημα και το υποσύνολο που ονομάζεται «com.». Το σύνολο «com.» περιλαμβάνει το σύνολο «ipduh.com.», το σύνολο «ipduh.com.» περιλαμβάνει το «el.ipduh.com.», το σύνολο «el.ipduh.com.» περιλαμβάνει το σύνολο «www.el.ipduh.com.» κ.ο.κ..

## Παραπομπές



## Χρήσιμοι σύνδεσμοι
* Εξερεύνησε ένα όνομα τομέα / χώρου στα ελληνικά
* Δες όλους τους εξουσιοδοτημένους εξυπηρετητές μέχρι ένα όνομα χώρου

Κατηγορία:Domain name system
Μουρνιές Χανίων

Οι **Μουρνιές** είναι κωμόπολη  του νομού Χανίων και προάστιο του Δήμου Χανίων. Σύμφωνα με την απογραφή του 2011, οι Μουρνιές έχουν 7.553 κατοίκους. Η ονομασία της προέρχεται από τον πληθυντικό του δέντρου μουρνιά, που σημαίνει μουριά. Βρίσκεται τέσσερα χιλιόμετρα νότια των Χανίων, στα σύνορα της πόλης και αποτελεί προάστιο αυτής.thumb|250px|Το οικογενειακό σπίτι του Ελευθέριου Βενιζέλου.|αριστεράΣτις Μουρνιές γεννήθηκε ο μεγάλος Έλληνας πολιτικός του πρώτου μισού του 20ού αιώνα Ελευθέριος Βενιζέλος. Εκεί βρίσκεται μέχρι σήμερα η οικογενειακή του οικία. Έως και το 2010, οι Μουρνιές ήταν έδρα δήμου που έφερε το όνομά του πολιτικού: Δήμος Ελευθερίου Βενιζέλου. Σήμερα, μετά τις αλλαγές που επέφερε το Πρόγραμμα Καλλικράτης, οι Μουρνιές υπάγονται διοικητικά στο δήμο Χανίων.

Οι Μουρνιές αναφέρονται από τον Φραντσέσκο Μπαρότσι το 1577 ως *Murnes*. Στην απογραφή του 1583 (Καστροφύλακας Κ236) είχε 290 κατοίκους. Στην περιοχή υπήρχαν στις αρχές του 17ου αιώνα ωραίες επαύλεις και ένα γυναικείο μοναστήρι, μετόχι της Μονής Χρυσοπηγής, αλλά πυρπολήθηκαν από τους Βενετούς καθώς σε αυτούς παραδόθηκαν επαναστατικά έγγραφα. Το 1833 συγκεντρώθηκαν στις Μουρνιές περίπου 7.000 άτομα για να διαμαρτυρηθούν για την φορολογία που επέβαλε ο Αιγύπτιος Μοχάμεντ Άλι αλλά η διαμαρτυρία κατεστάλη βιαίως και οδήγησε στο κρέμασμα 30 Χριστιανών προεστών και στην εξορία των Τούρκων που συμμετείχαν. Το 1864 γεννήθηκε στις Μουρνιές ο Ελευθέριος Βενιζέλος. Στις 2 Νοεμβρίου 1905 στο μοναστήρι της περιοχής, υπεγράφη ανάμεσα στον Ελευθέριο Βενιζέλο και στους αντιπροσώπους των Προστατίδων Δυνάμεων της Κρητικής Πολιτείας η συμφωνία με την οποία τερματίστηκε η Επανάσταση του Θερίσου. Το 1920 η πόλη βρίσκεται στο δήμο Χανίων με 520 κατοίκους.

Νοτιοανατολικά των Μουρνιών βρίσκεται το Νοσοκομείο των Χανίων και μια παλιά τριώροφη έπαυλη, γνωστή ως "Κουκουναρά". Η έπαυλη ήταν ενετική αλλά κάηκε από τον Γεώργιο Δασκαλάκη στην επανάσταση του 1821 και κατασκευάστηκε ξανά από Χαμίτ βέη Κασιμιζάδες το 1836. Στην έπαυλη έχουν φιλοξενηθεί ο σουλτάνος Αμπντούλ Μετζίτ, η Μαντάμ Ορτάνς, η Βασίλισσα Όλγα και ο Κωνσταντίνος Α΄ της Ελλάδας.

## Παραπομπές


Κατηγορία:Οικισμοί του δήμου Χανίων
Κατηγορία:Κωμοπόλεις της περιφερειακής ενότητας Χανίων
Φασιανός

μικρογραφία|Φασιανός Phasianus colchicus από απελευθέρωση - αρσενικός.
μικρογραφία|Φασιανός Phasianus colchicus από απελευθέρωση - θηλυκός.
Ο **Φασιανός** (Phasianus) είναι γένος πτηνών, που ανήκει στην οικογένεια Φασιανίδες και στην τάξη Ορνιθόμορφα. Υπάρχουν περίπου 25 είδη, με καταγωγή από την Ασία. Σήμερα, με την ανθρώπινη παρέμβαση, το πτηνό έχει εξαπλωθεί σε όλο τον κόσμο, αν και οι μεγαλύτεροι πληθυσμοί έχουν αναπτυχθεί κυρίως στην Ευρώπη και στην Ασία. Εκτρέφεται σε ειδικά εκτροφεία, στα οποία ζει σε ημιάγρια κατάσταση, σε περιφραγμένες περιοχές με θάμνους.

## Ιστορία
Το πτηνό ήταν γνωστό από τα αρχαιότατα χρόνια, καθώς θεωρούνταν εκλεκτό κυνήγι. Σύμφωνα με την Ελληνική μυθολογία, οι Αργοναύτες έφεραν στην Ευρώπη το φασιανό τον κοινό (Phasianus colchicus). Μάλιστα, το όνομά του το οφείλει στον ποταμό Φάσι στην Κολχίδα, όπου φέρονται να τον συνάντησαν για πρώτη φορά.

## Περιγραφή
thumb|left|Ζευγάρι αρσενικού και θηλυκού φασιανού.

Το μήκος του αρσενικού Φασιανού φθάνει τα 80 εκατοστά περίπου και έχει χαλκόχρωμο φτέρωμα, με μαύρες ραβδώσεις. Ο Φασιανός χαρακτηρίζεται από έντονο φυλετικό διμορφισμό, καθώς ο θηλυκός φασιανός είναι μικρότερος σε μέγεθος από τον αρσενικό και δεν έχει εντυπωσιακά χρώματα. Η ουρά του είναι πολύ μακριά και φθάνει περίπου τα 40 εκατοστά. Τα φτερά σε αυτήν έχουν χρώμα κοκκινωπό και κίτρινο, με μαύρα στίγματα. Στο κεφάλι έχει πράσινα φτερά και στο λαιμό μια λευκή ταινία. Χαρακτηριστική είναι επίσης η βραχνή φωνή του. Ο Φασιανός είναι κυρίως εδαφόβιο ζώο, απαντά σε ανοιχτά δάση, σε άλση, σε συστάδες δέντρων, θαμνώδεις εκτάσεις και αγρούς. Είναι κυρίως σποροφάγος. Ο κοινός Φασιανός πετάει με πολύ ισχυρά φτεροκοπήματα, αλλά σπάνια φτάνει πολύ ψηλά. Ωστόσο, όταν απειλείται προτιμάει να κρυφτεί παρά να πετάξει.

## Αναπαραγωγή

Ο αρσενικός Φασιανός συγκροτεί ένα *χαρέμι* από τρία θηλυκά. Τα αρσενικά αναπαράγονται μέχρι τον θάνατό τους. Ο θηλυκός φασιανός γεννά περίπου 60 αυγά και η επώαση διαρκεί 24 μέρες. Οι νεοσσοί μπορούν αμέσως να ακολουθήσουν τη μητέρα τους στην αναζήτηση τροφής. Εντός δύο μηνών γίνονται και ικανά να πετάξουν.

## Είδη

Το γνωστότερο είδος φασιανού είναι ο Φασιανός ο κοινός ή κολχικός (*Phasianus colchicus*). Με την ίδια ονομασία αναφέρονται και άλλα συγγενικά γένη, τα οποία ανήκουν στην ίδια οικογένεια με το φασιανό, όπως ο λόφουρος (*Lophura*), ο αργουσιανός (*Argusianus*), ο τραγοπάνας (*Tragopan*) και άλλα, που ζουν στην Ασία.

## Βιβλιογραφία
* Νέα Εγκυκλοπαιδεία, εκδ. Μαλλιάρης-Παιδεία, τ. 26, σελ. 200-201.
* Εγκυκλοπαίδεια **Πάπυρος Larousse Britannica**, τ.59 , σελ. 184-185.
* Beebe, William. 1918-22. *A Monograph of the Pheasants.* 1st edition in 4 volumes: H. F. Witherby, London. Reprint: 1990, Dover Publications.(4 volumes bound as 2). ISBN 0-486-26579-X and ISBN 0-486-26580-3. Republished as: *Pheasants: Their Lives and Homes*. 2 vols. 1926. Single volume edition: New York Zoological Society, 1936.)
* Green-Armytage, Stephen. 2002. *Extraordinary Pheasants.*Harry N. Abrams, Inc., New York. Book ISBN 0-8109-1007-1.
* Madge and McGowan, *Pheasants, Partridges and Grouse* ISBN 0-7136-3966-0.

## Εξωτερικοί σύνδεσμοι